***Доклад главы Акбуринского сельского поселения Ж.М.Залалетдинова (01.03.2018 г)***

**Хөрмәтле Вячеслав Михайлович, хөрмәтле президиум, авылдашлар, депутатлар һәм чакырылган иптәшләр!**

 Үземнең чыгышымның башында кечкенә генә ведио фильм карап үтәргә тәгъдим итәм (3 мин.)

 Әйе, безнең арадан авылда гына түгел, ә республикада танылган шәхес, хәйрияле һәм әйбәт кеше, игелекле шәхес Әнвәр абый бакыйлыкка күчте. Авылдашабыз безнең авыл өчен бик күп игелекләр эшләде, әле бик күп планнары тормышка ашмый калды. Урыны җәннәтә, авыр туфрагы җиңел булсын. Ләкин ни генә булса да тормыш дәвам итә, мин үз чыгышымны дәвам итеп, 2017 елда җыенда яңыраган һәм район администрациясенә бирелгән сораулардан башлыйсым килә. Биш сорау бирелгән иде, шуларны барысы да үтәлде.

 Шулай ук район администрациясенә дә безнең авылдан сораулар булган. Алар да башлыча үтәлгәннәр. Сорауларның эчтәлегенә туктап тормыйм.

 Шулай ук 19 ноябрь 2017 нче елда булып үткән үзара салым референдумы нигезендә, үзара салымннан җыелган акчаларга эшләнгән эшләргә күзәтү һәм алга планнарны әйтеп үтәсем килә.

 2017 елның үзара салым акчасына:

 - су башнясы коймасы ремонтланды;

* Урамнардан кардан чистартылды;
* Комсомол урамының бик пычрак өлешенә ЩПС салынды.

2018 ел үзара салым акчасына планнар:

* Яшьләр урамына ЩПС салу;
* Урамнарны кардан чистарту;
* Шулай ук водокачка, су белән тәэмин итү өчен бераз акча кулланырбыз диеп торабыз.

 Шуны билгеләп үтәсе килә: үзара салым җыю безнең авыл җирлегендә, районның башка авыл җирлекләре белән чагыштырганда башлыча әйбәт җыела, бу эшләрдә мин авыл җирлеге аппараты Мотыгуллина Рузалия, Залалетдинова Гөлчәчәк һәм Кабирова Лилиягә рәхмәт әйтеп үтәсем килә. Алар тырышлыгы белән без бу сумманы җыя алабыз, ләкин безнең арада, авыл халкының референдумда кабул иткән карарын санга сукмыйча, ниндидер ят авыл кешеләре булып яшәп ятучы авылдашларбыз да бар.

 Ягудин Марат һәм Гөлсинә – бер дә үзара салым түләмәгәннәр.

 2017 елда түләмәүчеләр: Зарипова Рабига, Мусина Гөлсылу, Ризванов Захит, Насыров Әнвәр, Закиров Фаил, Гарипов Минзакир. Оят авылдашлар, күршеләрегез түли, сез кем? Тамчыдан күл җыела диләр бит, без күбрәк җыеп бирсәк, Республикадан безгә күбрәк акча биреләчәк, эшлисе эшләребез, ясыйсы юлларыбыз озынаячак. К.Маркс, Совет урамнары юллы булса да бит әле 1600 метр Октябрь урамы, Комсомол урамы 800 метр, ходай язса Яшьләр урамын быел әйбәтләрбез диеп уйлыйбыз, ләкин очына кадәр җитәрме, юкмы әле –үлчәгәч күренә. Билгеле мировой судка да мөрәҗәгать итеп булыр иде, ләкин мин моны теләмим, сезнең үзегезнең аңлы рәвештә моңа килүегезне телим.

 Акбүре авыл җирлеге Советының еллык отчеты, эшләнгән эшләре без һәр елда кабул итеп, үзебезгә максат итеп куйган юл картасында чагыла. Мин шул юл картасына анализ ясап үтәрмен. Күп саннар экранда күренә, атап үтү кирәкмәс тә диеп уйлыйм.

 2018 елның 1 январь аена авылда 163 йорт исәпләнә, бүгенге көнгә аның 1,5 ябылды. Авылда яшәүчеләр 349 кеше, шуның 173 есе 60яшьтән өлкәнрәк, яртысы өлкәннәр дигән сүз.

 Үлгән 12 кеше , туган 2 кеше. Бу яктан күреп торасыз авылның хәлләре шәптән түгел. Республикадан, Федераль яктан ярдәм итәбез диеп торсалар да яшьләр, балаларыбыз авылны сайламый. Бу яктан ниндидер ил күләмендә аерым программа эшләргә вакыттыр минемчә, юкса 4- 5 елдан соң булачак.

 “Юл картасының” 1 нче пункты налог җыю үтәлешенә кагыла. НДФЛ – подоходный налог авыл җирлегенә план буенча 72 мең каралган, җыелу 84 меңнән артык, План 118 % ка үтәлгән. Җир налогы -105 % ка үтәлгән. Миллек налогы -105 % ка үтәлгән. Бүгенге көнгә үзара салым җыю районның барлык авыл җирлекләре арасында бердәнбер авыл җирлеге план буенча билгеләнгән сумманы җыйган.

 Авыл җирлеге төрле түләүле документлар да бирергә хокуклы, күбегез файдаланганы да бар: мәсьәлән пенсия алырга доверенность 1500 сум план буенча булса 1800 лек эшләнгән 120 % ка. Төрле аренда һәм җир сатудан кергән керем 117 % ка үтәлгән. Күргәнегезчә налог җыелу буенча Акбүре авыл җирлеге билгеләнгән планын үти алды. Бу эшкә бик күпләрнең хезмәте керде, шул авыл җирлеге аппараты һәрвакыт исегезгә төшереп торды, һәрбер учреждение җитәкчеләре үз хезмәткәрләренең мониторингын алып бардылар. Налог түләү мәсьәләсендә берничә сүз белән әйтсәм –вакытында түләргә кирәк. Әйе соңгы елларда квитанцияләр белән ниндидер аңлашылмаучылык чыгып тора, ләкин моңа оештыручылар җавапны таба һәм һәрвакыттагыча авырлык халык өстенә төшә, пенялары үсә башлый, күршегә яки туганыгызга квитанция килүгә, Сезгә килмәсә белешә-сораша башлагыз.

 П группа терлек-туарга кагылышлы.

 Барлык мөгезле –эре терлек санын, безгә бирелгән план буенча 300 башка җиткерү иде, без 301 башка артырдык, 2016 елда бу сан 297 булган. Аерым алганда сыерлар саны бик ник кимүдә, план буенча 48 баш булса, без дә 41 баш 85% ка үтәлгән. Ләкин сыер саны кимүгә барса, инде менә соңгы 5 елда кәҗәләр саны арту күзәтелә, бу елдан-ел арта бара, 2016 елда 27 баш булса 2017 елда 40 баш, шулар белән бергә 74 баш сарык, план 121 % ка үтәлгән. Атлар саны, дөресрәге тай асраучылар саны да 2017 елда күпкә арткан, юл картасы буенча 400 % ка үтәлгән.

 Ш группа. Безнең авыл җирлегендә эшләп килүче бердәнбер фермер, Сөлчә Башта эшләүче КФХ “Ахмәтвәлиева” хуҗалыгыда бик зур үзгәрешләр юк. Грант буенча сыерлар саны 116 % ка арткан.

 4 группа.Шәхси хуҗалыкка бирелүче кредитлар алу буенча Акбүре һәрвакыт алдынгы урыннарның берсен алып тора иде, ә 2017 елда бик нык аксадык. Әллә кредитларның субсидиясе бирелми башлау бик нык басым ясады, әллә 2016 елда күбрәк алып ташладык, үтәлү 33 % ка. Авылда сыерлар саны кимү гаилә фермасы оешуга киртә булды, шулай ук мини ферма Акбүре авыл җирлегендә урын таба алмый әле. Бәлки моның сәбәпләре сөт бәясе кимү, азык бәясе арту, халыкның, бая әйтеп китүемчә олыгаюын да әйтеп булыр иде. Мин җаваплылыкны үзебездән алып атмыйм, бәлки кирәгенчә оештыра, халыкка җиткерә белмәүбездер, атта да, тәртәдә дә гаеп бар. Булган сыерлардан сөт җыеп ятабыз инде. Анысы да шулай ук сыер аз булуга бәйләнеп китә, сыер аз булгач сөт аз, сөт аз булгач безгә хәтле сөт җыючыларның киләсе килми, ә авылдан җыярга теләүчене таба алмадык шул инде.

 5 группа менә шул җыелган сөтне билгеләү. Бу саннар билгеле инде бик үк дөрес тә булмаска мөмкин, чөнки төрле җирләргә сөтләтә, эремчеген, каймак, корт ясап сатучыларның дөрес күләмен билгеләү бик авыр, шулай да авыл җирлеге “Юл картасы” буенча 100 йортка бүлеп исәпләгәндә 100 % артык үтәгән, бер баш сыерга карата планның 97 % үтәгән. Бу начар күрсәткеч түгел, ләкин арттыру өчен мөкинлекләр бар.

 6 группа эш урыннары булдыру, эшмәкәрләрне исәпкә алу. Бу өлештә яшьләр шәһәрдә күбрәк яшәгәч авылның алга китүе күренми.

 7 группа, халыкка яшәү өчен әйбәт мохит тудыру. Бу өлештш Акбүре авылының уңышлары бик күп. Авыл әчендә юллар бары тик бер урамда гына калып бара, Октябрь урамы. Шулай ук суүткәргеч тә дә Республика прграммасы нигезендә үткәргән ремонт аркасында безнең 2-3 ел проблема күргән юк. Бу өлештә мин Республика прграммасы нигезендә төзелгән , мәктәп янындагы спорт мәйданчыган , Октябрь урамындагы кибетне атап үтәсем килә. Тиздән әлеге кибет үз ишекләрен ачар. Яңа Чишмәдән, “Гаилә” кибете филиалы буларак эшли башлаячак. Менә бу җирдә аерым тукталып, “авылда эш юк диючеләргә” бер сүзем бар. 1 ай элек 2 кибетче кирәк диеп белдерү бирдек, бары тик бер кеше мөрәҗәгать итте, ансы да, Фирая, авылга килгән кеше. Тагы нинди эш кирәк, аңламыйм.

 8 группа – коммуналь хезмәтләр күрсәтүгә контроль. Коммуналь хезмәтләр авылда су хезмәте һәм мусор җыю. Су хезмәте буенча булган проблемалар турында ИП Рамазанов ширкәте хәбәр итә. 2017 елда авыл буенча мусор җыю оештырылды. Миңа калса мусор машинасы вакытында килә, ләкин кайсы көннәрдә берничә урамга керә алмый, бераз сабыр булыгыз, икенче атнада керер. Быелгы яздан чүп җыю урыны бетереләчәк. Прокуратура 1 нче июнгә чаклы срок куйды. Эре мусорны кая җыю турында әле билгеләп бетерелмәде, кабат хәбәр итәрбез, урын билгеләнәчәк.

 9 группа. Авыл җирлеге аппараты эшчәнлеген чагылдыра. Документларны эшкәртү срогы үтәлгән. Ялган аракы сату буенча авыл җирлегенә язма рәвештә хәбәр алынмады, телдән бер хәбәр алган идек. Ләкин сату ачыкланмады. Хәзер бит замана менә нинди: аракы эсәң дә начар, эчмәсәң дэ начар. Татарстан аракасы сату буенча авылга план бирелә, шул планны үтәү мәҗбүри. 2017 елда план үтәлгән. Шул җирдә тукталып шуны әйтәсем килә, төрле чаралар, юбилей, туйлар үткәргәндә авыл кибетләре аша , Татарстанда ясалган аракыга заказ бирегез. Тагын бер пункт буенча рейтинг үсәр. Авыл җирлегендә терлекләр язу хәзер электронно эшләнелә, шуңа күрә электрон журнал һәрвакыт тикшерелеп тора, соңгы күрсәткеч шуны күрсәтә103 %.

 Юл картасының 27 өлешеннән, Акбүре авыл җирлеге 19 ын башкарып чыккан, 8 өлеш тиешенчә башкарылмаган. Билгеле бу эшләнмәгән, башкарылмаган мәсьәләләр безнең җилкәдә кала. Гаеплене эзләү, ул минемчә көчсезләр эше. Шуңа күрә мин гаепне бары тик үземнән генә эзләргә тырышам. Кайдадыр йомшаграк, кайдадыр өлгерәлмичә калынгандыр. Ләкин авыл халкының ярдәме дә кирәк, бик кирәк.

 Авыл җирлегендә оештырлган чаралар турында берничә җөмлә белән әйтеп китсәм авылдашлар үзегез дә ул чараларда актив катнашасыз. Экранда шул чаралардан күренешләр күрә аласыз. Шулай ук бу урында да ризасызлык белдереп китәсе килә, шушы зур, якты мәдәният йортында барлык бәйрәмнәргә карата бәйрәм чаралары оештырыла, сез катнашу түгел, карарга килергә дә иренәсез. Активрак булыйк әле, 45-50 дән узгач “без картайдык” диеп өйдә яту килешми.

 Сүзем соңында шуны әйтәсем килә, сез хәзер авыл җирлеге Советы, аның җитәкчесенең хезмәтенә бәя бирәчәксез. Мин үземнең хезмәтемне тиешле дәрәҗәдә диеп бәяли алмыйм.

 Акбүре авыл җирлегенең әле эшләргә мөмкинлекләре бик зур һәм шул мөмкинлекләрне тиешенчә файдалану безнең бурыч.

 Игътибарыгыз өчен зур рәхмәт!.